**BAP PO02/F40**

**Proiect de contract**

**CONTRACT DE PRESTĂRI SERVICII**

**nr. \_\_\_\_\_\_\_\_\_\_\_\_\_\_ data\_\_\_\_\_\_\_\_\_\_\_\_\_\_\_**

**Preambul**

Încheiat în baza Raportului procedurii nr. **\_\_\_\_\_\_\_\_\_\_\_\_\_\_** al comisiei de evaluare, numită prin Dispoziția Primarului Municipiului Slatina nr. **\_\_\_\_\_\_\_\_\_\_\_\_\_\_** și a procesului verbal de deschidere a ofertelor nr. **\_\_\_\_\_\_\_\_\_\_\_\_\_\_\_\_**.

***1. Părțile contractate***

În temeiul Legii nr.98/2016 privind achizițiile publice și H.G. nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, s-a încheiat prezentul contract de prestări servicii,

**între**

**Municipiul Slatina**, cu sediul în Slatina, strada **Mihail Kogălniceanu nr.1**, telefon **0249/439377**, fax **0249/439336**, codul fiscal **4394811**, cont **RO18TREZ24A700301710130X** deschis la **Trezoreria municipiului Slatina**, reprezentată prin **Primar Constantin Stelian Emil MOȚ** și **Alin CALOTĂ SĂLCIANU** **Director General al Direcției Generale Economice** în calitate de **achizitor** pe de o parte,

**și**

**S.C. .......................**cu sediul în **........................** strada ............. nr.............., județul ........ telefon ...... fax ………..... număr de înmatriculare .......... cod fiscal .............................................., cont ............................... deschis la Trezoreria ..................., reprezentată prin .................... având funcția de \_\_\_\_\_\_\_\_\_\_\_\_\_\_, în calitate de **prestator**,

***2. Definiții***

În prezentul contract următorii termeni vor fi interpretați astfel:

1. ***contract*** – prezentul Contract și toate anexele sale;
2. ***achizitor și prestator*** - părțile contractante, așa cum sunt acestea numite în prezentul Contract;
3. ***prețul contractului*** – prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor sale, asumate prin Contract;
4. **servicii** - activități a căror prestare face obiect al contractului;
5. ***produse*** - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care prestatorul are obligația de a le furniza aferent serviciilor prestate conform contractului;
6. ***forța majoră***– reprezintă o împrejurare de origine externă, cu caracter extraordinar, absolut imprevizibilă și inevitabilă, care se află în afara controlului oricărei părți, care nu se datorează greșelii sau vinei acestora și, care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
7. ***diriginte de șantier*** - operator economic sau echipă din cadrul achizitorului, desemnat de către achizitor. Dirigintele de șantier are atribuţiile tehnice, financiare şi contractuale stabilite în condiţiile contractuale. Dirigintele de șantier este nominalizat sau notificat executantului de către achizitor. Dirigintele de șantier are în echipa sa diriginţi de şantier autorizaţi, potrivit prevederilor legii, şi orice alte persoane pentru îndeplinirea rolului său;
8. ***zi***– zi calendaristică cu excepția cazului în care se prevede expres că sunt zile lucrătoare; ***an*** - 365 zile;
9. ***act adițional*** - actul juridic prin care părtile modifică clauzele contractuale;
10. ***subcontractant*** - orice operator economic care nu este parte a unui contract de achiziție publică și care execută/prestează/furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul contractului de achiziție publică, răspunzând în fața contractantului de organizarea și derularea tuturor etapelor necesare în acest scop;

***3. Interpretare***

3.1 - În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

***4. Obiectul contractului***

4.1. Obiectul contractului îl constituie prestarea de ***Servicii de dirigenție de șantier în cadrul proiectului Realizare infrastructură pentru biciclete, cod SMIS 127372*,** în conformitate cu obligațiile asumate prin prezentul contract.

4.2.Achizitorul se obligă să plătească prestatorului prețul convenit pentru prestarea serviciilor ce fac obiectul prezentului contract.

***5. Prețul contractului***

5.1. Prețul convenit pentru îndeplinirea contractului, plătibil prestatorului de către achizitor, este de **\_\_\_\_\_\_\_\_\_\_\_\_\_\_ fără TVA**. Plata taxei pe valoare adăugată se va face la cota TVA prevăzută de legislația în vigoare la data facturării.

**6. *Durata contractului***

6.1. (1) Contractul intră în vigoare de la data transmiterii de către achizitor, prin direcția/serviciul/compartimentul care monitorizează acest contract, a ordinului de începere.

(2) Data de începere a contractului de prestări servicii care face obiectul achiziției, decurge de la semnarea contractului de ambele părți, constituirea garanției de bună execuție și primirea ordinul de începere a contractului, iar perioada de valabilitate a contractului se va încheia după încheierea procesului verbal de recepție finală a lucrărilor.

6.2. Data preconizată pentru începerea contractului de servicii asistență tehnică este de **1 de zi** de la data transmiterii ordinului de prestare a serviciilor.

6.3. Prestarea serviciilor de supervizare/dirigenție de șantier se va realiza pe o perioadă de **12 luni** (pe toată durata de execuție a lucrărilor) de la data primirii ordinului de începere a prestării serviciului și până la recepția la terminarea lucrărilor.

6.4. În condițiile în care, din motive independente de voința părților, perioada de implementare a proiectului se va modifica (prin prelungire sau reducere), pe bază de act adițional încheiat cu achizitorul, contractul de servicii de supraveghere a lucrărilor va fi prelungit sau redus în mod automat cu același număr de luni, fără modificarea prețului acestuia.

**7. *Documentele contractului***

7.1 - Documentele contractului sunt (cel puțin):

* propunerea tehnică și propunerea financiară;
* caietul de sarcini;
* garanția de bună execuție

***8. Executarea contractului***

8.1. Serviciile prestate în baza contractului vor respecta standardele prezentate de către prestator în propunerea sa tehnică.

8.2. Constituirea garanției de bună execuție se va face în termen de maxim 5 zile lucrătoare de la data semnării contractului de către ambele părți.

***9. Modalități de plată***

9.1. Plata serviciilor prestate se face în lei, în baza facturilor emise de prestator și acceptate la plată de achizitor.

*Notă:*

*(1) În cazul unei asocieri se va menționa emitentul facturilor, respectiv liderul de asociație sau asociatul/asociații după caz, în vederea efectuării plătii către liderul de asociație sau asociat/asociați în parte*.

9.2. În termen de **10 zile** de la data depunerii facturii de către prestator, achizitorul va transmite prestatorului, dacă este cazul, motivul refuzului acceptării la plată a facturii.

9.3. În termen de **10 zile** de la primirea unui eventual refuz la plată, prestatorul este obligat să refacă factura și documentele justificative care o însoțesc, situatie în care termenul de plată al obligațiilor curge pentru achizitor de la data transmiterii documentelor rectificate.

9.4. Plata facturilor emise în baza contractului se va face după verificarea și confirmarea datelor înscrise în factură și în documentele însoțitoare, în termen de maxim **30 de zile** de la data primirii și înregistrării acesteia la registratura autorității contractante, în ordinea cronologică a înregistrării facturilor în evidența achizitorului, termen ce reprezintă scadența la plată.

9.5. Plata se face prin virament cu ordin de plată.

9.6. Achizitorul nu se angajează sub nicio forma la plăți în avans.

***10.* *Obligațiile principale ale prestatorului (dirigintelui de șantier)***

10.1. Dirigintele de șantier are obligația de a presta serviciile prevăzute în contract cu profesionalismul și promptitudinea cuvenite angajamentului asumat și în conformitate cu propunerea sa tehnică și cu caietul de sarcini.

10.2. (1) Dirigintele de șantier este pe deplin responsabil pentru prestarea serviciilor în conformitate cu graficul de prestare convenit. Totodată este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată perioada contractului.

(2) Dirigintele de șantier va fi organizat astfel încât să asigure o administrare eficientă a activităților specifice de supervizare.

(3) Dirigintele de șantier se va asigura că lucrările sunt implementate conform prevederilor contractului de lucrări încheiat de achizitor, în calitate de beneficiar, cu executantul și conform prevederilor legislației naționale în vigoare aplicabile, precum și de utilizarea eficientă a resurselor financiare disponibile pentru implementarea proiectului.

(4) Dirigintele de șantier va asigura în permanență controlul activităților de construcție, prin intermediul personalului de supervizare, pe durata contractului de servicii, în timpul fazei de construcție până la punerea în funcțiune inclusiv.

(5) Dirigintele de șantier va acționa în strânsă cooperare cu achizitorul, informând-o despre toate problemele legate de situația contractului de lucrări și în special despre orice probleme care necesită o decizie a achizitorului și care ar putea afecta costurile, calitatea sau progresul lucrărilor. Dacă lucrările nu progresează în mod satisfăcător, din motive care exced controlului exercitat de dirigintele de șantier, acesta va consilia achizitorul (în limitele autorității delegate) cu privire la măsurile necesare pentru a rezolva asemenea situații și pentru a asigura îndeplinirea obiectivelor contractului de lucrări.

(6) Pe tot parcursul activităților de supervizare a contractului de lucrări, dirigintele de șantier va coopera cu personalul desemnat din cadrul achizitorului.

10.3. Dirigintele de șantier își va desfășura activitatea ca reprezentant al achizitorului în relațiile cu proiectantul, executantul, ISC și alte autorități implicate în avizarea lucrărilor de execuție.

10.4. Dirigintele de șantier are obligația să verifice și să răspundă de realizarea următoarelor activități:

a) Verificarea conformității, din punct de vedere calitativ, a materialelor și produselor puse în lucrare cu cerințele proiectului;

b) Verificarea respectării cerințelor reglementate legal și tehnic privind atestarea și controlul calității, privind utilizarea de produse noi;

c) Verificarea legalității execuției lucrărilor de construcții;

d) Verificarea conformității documentației de execuție cu reglementările legale și tehnice specifice;

10.5. Dirigintele de șantier își va exercita atribuțiile în următoarele faze tipice derulării execuției unui obiectiv de investiții:

* Activitatea 1: Activități în faza pre-construcție
* Activitatea 2: Activități în faza de construcție
* Activitatea 3: Activități în perioada de recepție la terminarea lucrărilor
* Activitatea 4: Activități în faza post-construcție
* Activitatea 5: Activități la finalizarea contractelor de lucrări

10.6. Dirigintele de șantier va fi responsabil pentru următoarele activități în legătură cu controlul de execuție lucrări, dar nu limitativ:

10.6.1. Responsabilitățile dirigintelui în **faza pre-construcție**

1. Studierea și însușirea prevederilor contractului de lucrări și a tuturor documentelor/anexelor care fac parte din contract, a tehnologiilor utilizate în execuție, precum și a caracteristicilor șantierului și raportarea către achizitor și proiectant a oricărui aspect care ar putea afecta lucrările sau orice inadvertențe constatate între contracte și condițiile existente pe teren.

2. Elaborarea Manualului de Proceduri pentru Supervizare

Manualul va avea în vedere reglementările legislației române în vigoare cu privire la calitatea în construcții și responsabilitățile diriginților de șantier. De asemenea, se vor avea în vedere prevederile legale privind normele de sănătate și siguranță în muncă și de protecție a mediului. Manualul va include minimum procedurile privind:

1. Mecanismul de comunicare și raportare dintre achizitor și dirigintele de șantier, respectiv dintre dirigintele de șantier și executantul obiectivului;
2. Predarea amplasamentului lucrărilor și a reperelor de nivelment către executant, libere de orice sarcină;
3. Documentele ce vor fi întocmite ca urmare a verificărilor (procese-verbale în faze determinante, procese-verbale de lucrări ce devin ascunse, inspectare materiale și echipamente, etc.)
4. Sistemul de înregistrare și arhivare a informațiilor despre șantier (Registrul de lucru);
5. Raportarea privind activitățile executantului pe șantier (locația, data, ora, utilaje în șantier, forța de muncă, protejarea șantierului, semnalizarea șantierului, stadiul lucrărilor, materiale aduse în șantier pentru lucrare, curățenia din șantier și altele), însoțită de fotografii relevante de pe șantier cu privire la construire;
6. Verificarea calității lucrărilor executate și sesizarea neconformităților față de contract ale executantului;
7. Testarea lucrărilor și documentele întocmite;
8. Raportare cu privire la progresul executantului lucrărilor de construire;
9. Documentele ce vor fi întocmite ca urmare a măsurării și evaluării în Șantier a lucrărilor executate;
10. Înregistrări ale ședințelor de șantier;
11. Verificarea documentațiilor și proiectelor pregătite de executant;
12. Verificarea Situațiilor de Lucrări și întocmirea Certificatelor de Plată;
13. Evaluarea și modul de soluționare a Modificărilor, pregătirea Ordinelor de Modificare, întocmirea și actualizarea Registrului Modificărilor;
14. Analiza și modul de soluționare a revendicărilor;
15. Modul de acțiune în cazul suspendării sau rezilierii contractelor;
16. Verificarea Lucrărilor și a documentațiilor premergătoare recepție lucrărilor;
17. Participarea la Testele la Terminarea Lucrărilor și Testele după Terminarea Lucrărilor, verificarea rapoartelor de testare;
18. Asigurarea secretariatului Comisiei de recepție și emiterea Proceselor verbale de recepție la Terminarea lucrărilor și de Recepție Finală;
19. Efectuarea de inspecții/teste în mod regulat, pe parcursul Perioadei de Garanție;
20. orice alte proceduri necesare în conformitate cu prevederile contractuale și/sau specificate prin Caietul de Sarcini.

3. Elaborarea unui Manual de Asigurare a Calității, care va cuprinde referințe la Manualul de Proceduri pentru Supervizare și la manualul/procedurile executantului pentru asigurarea calității. Manualul de Asigurare a Calității va include referințe și la:

1. Procedurile relevante de sănătate și securitate în muncă și asigurarea calității care trebuie adaptate pentru lucrările care se desfășoară în cadrul proiectului, pe șantiere sau în biroul dirigintelui de șantier;
2. Procedurile pentru analizarea sistemelor de asigurarea calității ale executantului și subcontractanților acestora;
3. Procedurile de lucru pentru corelarea și coordonarea activității executantului cu achizitorul atunci când se impun manevre de închidere/deschidere sau restricții ale sistemelor aflate în funcțiune, inclusiv la punerea în funcțiune a sistemelor finalizate.

4. Asistarea achizitorului și executantului în obținerea autorizațiilor, permiselor și aprobărilor necesare execuției, înainte de începerea construirii, cu privire la achiziția terenurilor, aspectele fiscale ale companiilor locale, importul de bunuri, forța de muncă națională sau expatriată, proiectare, construirea și recepția lucrărilor, etc. Se vor avea în vedere printre altele:

1. verificarea existenței autorizației de construire, precum și a îndeplinirii condițiilor legale cu privire la încadrarea în termenele de valabilitate;
2. verificarea concordanței dintre prevederile autorizației și ale proiectului.;

5. Verificarea și recomandarea către achizitor cu privire la conformitatea și autenticitatea tuturor certificatelor, polițelor de asigurare, garanțiilor, indemnizațiilor, drepturi de proprietate ale Materialelor/Echipamentelor, etc., pentru care executantul este responsabil conform condițiilor contractuale.

6. Asigurarea că mecanismul de comunicare și raportare dintre achizitor și dirigintele de șantier este stabilit, complet funcțional și eficient pe toată durata proiectului în conformitate cu procedura din Manualul de Proceduri pentru Supervizare și prin reactualizarea periodică a acesteia, atunci când condițiile/cerințele de raportare o impun.

7. Participarea la predarea amplasamentului lucrării către executant, incluzând:

1. convocarea predării amplasamentului în prezența achizitorului, proiectantului, executantului, operatorilor de rețele și administratorilor căilor publice (după caz);
2. preluarea amplasamentului și a reperelor de nivelment și predarea acestora executantului, libere de orice sarcină;
3. participarea împreună cu proiectantul și cu executantul la trasarea generală a construcției și la stabilirea bornelor de reper;
4. predarea către executant a amplasamentului autorizat pentru organizarea de șantier;
5. verificarea conformității panoului de identificare a investiției și a celor de publicitate a proiectului/contractului de lucrări.

8. Revizuirea/aprobarea aspectelor aferente organizării de șantier.

9. Verificare și/sau propunerea de revizuire a documentațiilor tehnice pregătite de executant (proiecte, detalii de execuție și adaptare la teren, specificații tehnice, etc.) și notificarea către achizitor a oricărei cauze care ar putea afecta lucrările sau orice inadvertențe constatate în detaliile tehnice și condițiile existente în teren.

Fiecare proiect de execuție împreună cu un Raport de Analiză a proiectului care evidențiază constatările principale și recomandările dirigintelui de șantier, va fi prezentat achizitorului spre aprobare. Dirigintele de șantier nu va aproba proiectul fără acordul prealabil al achizitorului.

10. Verificare și propunere spre revizuire, dacă este cazul, în vederea aprobării Programului de Execuție al executantului inclusiv a programelor corelate cu acesta, incluzând Graficul de Plăți, programul de elaborare a documentațiilor, programul de livrare a echipamentelor, etc.

11. Pregătirea Registrului de lucru – sistemul de înregistrare și arhivare a informațiilor pe șantier.

12. Sprijinirea achizitorului pentru anunțarea Inspecției de Stat în Construcții cu privire la data de începere propriu-zisă a lucrărilor;

13. Emiterea Certificatelor de plată pentru avans (dacă este cazul), conform condițiilor contractuale și procedurilor adoptate;

15. Orice alte acțiuni în conformitate cu prevederile contractelor de lucrări.

**10.6.2.** Responsabilitățile dirigintelui în **faza de construcție**

**1.** Analizarea și (dacă este cazul) emiterea de instrucțiuni spre corectare a Programului executantului, după evaluarea detaliată a conformității resurselor alocate și a perioadelor de timp propuse; progresul lucrărilor va fi monitorizat permanent, comparativ cu graficul de execuție, iar Dirigintele de șantier va solicita măsuri de corectare ori de câte ori va fi necesar.

**2.** Analizarea/auditarea Sistemului executantului de Asigurarea Calității (inclusiv Planul Inspecțiilor și Procedurile pentru Inspecții, Planul de Calitate, Tehnologiile de Execuție), precum și Procedurile de protecția muncii pe șantier, cu precizarea fazelor determinante vizate de Inspectoratul de Stat în Construcții.

**3.** Verificarea și (dacă este cazul) propunerea spre revizuire în vederea aprobării, a proiectelor tehnice și a detaliilor de execuție întocmite de executant.

Fiecare proiect de execuție, împreună cu un Raport de Analiză a proiectului care evidențiază constatările principale și recomandările dirigintelui de șantier, va fi prezentat achizitorului (personalului desemnat de achizitor) spre aprobare.

**4.** Verificarea existenței tuturor pieselor scrise și desenate, a corelării acestora, a respectării reglementărilor privind verificarea, comentarea și aprobarea proiectelor de către verificatori de proiecte atestați conform legii, precum și a existenței vizei expertului tehnic atestat, acolo unde este cazul.

**5.** Verificarea respectării tehnologiilor de execuție și a aplicării corecte a acestora, în vederea asigurării nivelului calitativ prevăzut în documentația tehnică, în contract și în normele tehnice în vigoare.

**6.** Urmărirea realizării din punct de vedere tehnic a lucrărilor, pe tot parcursul execuției acestora, și admiterea la plată numai a lucrărilor corespunzătoare din punct de vedere cantitativ și calitativ; în acest sens, dirigintele de șantier va pregăti rapoarte săptămânale de inspecție. Aceste rapoarte de inspecție vor fi transmise spre informare autorității contractante, apoi vor fi arhivate în mod corespunzător.

**7.** Pregătirea de Rapoarte lunare de șantier (despre locația, data, ora, utilaje în șantier, forța de muncă, protejarea șantierului, semnalizarea șantierului, stadiul lucrărilor, materiale aduse în șantier pentru lucrare, curățenia din șantier și alte aspecte relevante), însoțite de fotografii relevante de pe șantier cu privire la execuția lucrărilor.

**8.** Inițierea și prezidarea ședințelor lunare de șantier și a ședințelor lunare de progres, pregătirea și înaintarea promptă către achizitor a minutelor ședințelor și asigurarea că toate problemele care apar sunt soluționate cu promptitudine.

**9.** Interzicerea utilizării produselor pentru construcții necorespunzătoare sau fără certificate de conformitate, declarație de conformitate ori fără agrement tehnic (pentru materialele netradiționale).

**10.** Interzicerea executării de lucrări de către persoane care nu sunt autorizate conform reglementărilor legale în vigoare.

**11.** Efectuarea verificărilor prevăzute în reglementările tehnice și semnarea documentelor întocmite ca urmare a verificărilor (procese-verbale în faze determinante, procese-verbale de lucrări care devin ascunse etc.). Asistarea la prelevarea probelor de la locul de punere în operă.

**12.** Notificarea și emiterea de instrucțiuni pentru corectarea tuturor abaterilor de la proiect, depistate pe parcursul execuției lucrărilor.

**13.** În cazul lucrărilor contractate în condiții de tip ”proiectare și execuție”, dirigintele de șantier va transmite către proiectant (prin intermediul achizitorului) sesizările proprii sau ale participanților la realizarea construcției cu privire la neconformitățile constatate pe parcursul execuției.

**14.** Dispunerea opririi execuției, demolării sau, după caz, a refacerii lucrărilor executate necorespunzător de către executant, în baza soluțiilor elaborate de proiectant și vizate de verificatorul de proiecte atestat.

**15.** Verificarea respectării prevederilor legale cu privire la cerințele stabilite prin Legea nr. 10/1995, republicată, cu modificările și completările ulterioare, în cazul efectuării de modificări ale documentației sau adoptării de noi soluții care schimbă condițiile inițiale.

**16.** Verificarea respectării prevederilor contractuale și a legislației naționale privind respectarea normelor de sănătate și securitate în muncă (SSM) - Verificarea și asigurarea respectării de către executant a prevederilor legale în domeniu și a normelor de securitate și sănătate în muncă; verificarea documentelor pregătite de executant în conformitate cu normele/legislația română în domeniul SSM (inclusiv Planurile de Securitate și Sănătate în Muncă). Dirigintele de șantier va asigura suport achizitorului în exercitarea atribuțiilor Coordonatorului în materie de SSM, prevăzute în HG nr.300/2006, cu modificările și completările ulterioare; raportarea oricăror nerespectări a prevederilor SSM observate pe șantier, iar după caz va propune sistarea execuției până la remedierea neconformităților; punerea la dispoziția achizitorului sau altor autorități (ITM, etc.) a tuturor documentelor cu privire la SSM solicitate de aceștia.

**17.** Verificarea materialelor, echipamentelor și lucrărilor. Dacă este cazul, se va apela la serviciile unor laboratoare de testare autorizate conform legislației în vigoare.

**18.** Dirigintele de șantier va solicita executantului să efectueze orice modificare a proiectului, specificațiilor, lucrărilor sau Programului de Execuție care pot deveni necesare sau dorite pe parcursul execuției.

**19.** Consilierea achizitorului cu privire la modalități posibile pentru reducerea cheltuielilor proiectului, creșterea ritmului execuției sau îmbunătățirea calității lucrărilor.

**20.** Negocierea cu executantul în ceea ce privește Modificările și efectuarea de recomandări scrise pentru achizitor, cu privire la decontarea lucrărilor neincluse inițial.

**21.** Inițierea Ordinelor de Modificare și determinări cantitative/financiare care devin necesare pentru implementarea contractelor, analizarea eventualelor propuneri de Modificare ale executantului.

În termen de **10 zile** de la solicitarea executantului, Dirigintele de șantier va înainta spre aprobare achizitorului o notă justificativă cu privire la Modificare, care va conține:

1. Necesitatea modificării;
2. Impactul modificării din punct de vedere al calității, costurilor, perioadei de timp;
3. Concluziile/recomandările dirigintelui de șantier.

**22.** Pentru contractul de lucrări, dirigintele de șantier va menține un registru al tuturor modificărilor, atât substanțiale, cât și nesubstanțiale. Registrul va permite evaluarea impactului cumulat al tuturor modificărilor substanțiale, respectiv nesubstanțiale. Modificările la contracte vor fi evaluate din punct de vedere al conformității, înainte de a fi aprobate sau implementate de către achizitor.

**23.** Efectuarea de determinări în cadrul condițiilor contractuale aplicabile, atunci când aceste determinări devin necesare.

**24.** Acordarea de asistență contractuală/juridică achizitorului, cu privire la execuția contractului de lucrări, pe parcursul implementării proiectului.

**25.** Reactualizarea listelor de cantități, ca urmare a emiterii unor Ordine de Modificare, a unor activități specifice de verificare a situațiilor de lucrări prin măsurători reale, întocmirea certificatelor de plată, etc..

**26.** Verificarea și aprobarea desenelor post-execuție (planuri cu situația construită), a Cărții tehnice a construcției, Manualelor de operare, listelor de piese de schimb și a altor documente solicitate și transmiterea către achizitor a tuturor rapoartelor, documentațiilor, certificatelor, etc., pregătite sau înaintate de executant, asigurându-se că acestea sunt complete, colaționate, indexate și prezentate corespunzător.

**27.** Primirea și analizarea solicitărilor de plată ale executantului (Situații de Lucrări) și aplicarea procedurii cuprinse în condițiile de contract pentru emiterea de Certificatelor de Plată. Certificarea se va face luând în considerare prevederile contractului de lucrări.

Procedura de emitere a Certificatelor Interimare de Plată va fi următoarea:

* în termen de **15 zile** după primirea Situației Interimare de Lucrări și a documentelor justificative, dirigintele de șantier va emite către achizitor Certificatul Interimar de Plată, în care va fi inclusă suma de plată stabilită în mod echitabil de către dirigintele de șantier, pe baza măsurătorilor lucrărilor real executate în șantier și în conformitate cu alte prevederi contractuale, împreună cu detaliile justificative aferente. Certificatul Interimar de Plată va fi întocmit într-un format agreat în prealabil cu achizitorul;
* în termen de **10 zile** de la primirea Certificatului, achizitorul îl va aproba sau respinge motivat;
* în cazul respingerii, dirigintele de șantier va revizui Certificatul Interimar de plată în cel mult **5 zile** și îl va transmite achizitorului spre aprobare. Achizitorul va analiza versiunea finală a Certificatului în termen de **5 zile** și, dacă acesta a fost revizuit în mod satisfăcător, îl va aproba și transmite dirigintelui de șantier;

Dirigintele de șantier va transmite executantului un exemplar al versiunii aprobate a Certificatului Interimar de Plată.

Dirigintele de șantier va înainta fiecare Certificat Interimar de Plată în **4 exemplare** pe suport hârtie și un exemplar electronic, într-un format tabelar care să permită verificarea calculelor. Acestea vor include și forma defalcată pe capitole de deviz general (conform HG nr. 907/2016).

**28.** Furnizarea de asistență permanentă pentru achizitor, prin telefon/fax/e-mail, cu privire la orice aspect legat de implementarea contractului de servicii și a contractului de lucrări, inclusiv pregătirea de rapoarte adhoc la solicitarea achizitorului. Va furniza, la cererea achizitorului, orice alte rapoarte privind stadiul fizic și valoric al implementării contractului de lucrări, informații necesare raportărilor către instituții publice.

**29.** Consiliere cu privire la orice revendicări sau dispute contractuale și probleme care apar pe parcursul lucrărilor și prevenirea revendicărilor și a întârzierilor, dacă este posibil.

**30.** Controlul și verificarea manualelor de operare și exploatare furnizate de executant și a programului de operare și întreținere elaborat de executant, în strânsă colaborare cu personalul achizitorului.

**31.** Controlul și aprobarea programului de instruire propus de executant pentru personalul operator, în conformitate cu cerințele contractului respectiv.

**32.** Organizarea unui sistem de arhivare (digital și pe hârtie) în vederea supravegherii progresului lucrărilor. Toate documentele și comunicările legate de program vor fi arhivate, iar sistemul de arhivare va fi menținut în deplină conformitate cu cerințele instituțiilor financiare și cu cerințele legii române. La finalizarea activității, dirigintele de șantier va transfera toate materialele de arhivă achizitorului. Achizitorul are obligația de a păstra și a pune la dispoziția oricăror organe de control ale Statului Român, timp de minim cinci ani de la finalizarea lucrării orice document emis de diriginte și achizitor.

**33.** Întocmirea rapoartelor conform prevederilor secțiunii 6.3 a caietului de sarcini.

**10.6.3.** Responsabilitățile supervizorului/dirigintelui la **recepția lucrărilor**.

Principalele activități sunt:

**1.** Preluarea de la executant a documentelor conforme cu situația construită, inclusiv desene finale și completarea Cărții tehnice a construcției cu toate documentele prevăzute de reglementările legale.

**2.** Efectuarea inspecțiilor necesare anterior convocării Comisiei de Recepție, cu respectarea prevederilor condițiilor contractuale ale contractului de lucrări.

**3.** Întocmirea Rapoartelor privind recepția lucrărilor, pentru fiecare contract de lucrări, și prezentarea concluziilor către achizitor, inclusiv revizuirea acestora în cazul unor solicitări repetate din partea executantului. Se vor întocmi rapoarte similare și în cazul recepției unor Părți de Lucrări sau în cazul suspendării sau rezilierii contractelor de lucrări, detaliindu-se stadiul lucrărilor, lucrările/testele/documentele rămase de executat/prezentat, dacă lucrările sunt funcționale și pot fi puse în funcțiune și operate de achizitor, etc.

**4.** Dirigintele de șantier va verifica dacă sunt îndeplinite toate condițiile tehnice și contractuale pentru constituirea Comisiei de Recepție, conform reglementărilor legale în vigoare.

**5.** Pregătirea Proceselor Verbale de Recepție la Terminarea Lucrărilor, a Listei Defectelor (în cazul suspendării recepției) și a altor documente solicitate de condițiile contractului.

**6.** Asigurarea secretariatului Comisiei de recepție și întocmirea actelor de recepție.

**7.** Urmărirea soluționării obiecțiilor cuprinse în procesul-verbal de suspendare a recepției la terminarea lucrărilor și a realizării recomandărilor comisiei de recepție.

**8.** Predarea către investitor/utilizator a actelor de recepție și a cărții tehnice a construcției, după efectuarea recepției la terminarea lucrărilor.

**9.** Urmărirea dezafectării lucrărilor de organizare de șantier și predarea terenului deținătorului acestuia.

**10.6.4.** Responsabilitățile dirigintelui de șantier **în faza post-construcție**

În această fază, Supervizorul/dirigintele de șantier va asigura o prezență discontinuă pe șantier. Principalele activități din cadrul fazei post-construcție vor fi:

**1.** Efectuarea de inspecții regulate pe parcursul Perioadei de Garanție (de cel puțin două ori pe an).

**2.** Urmărirea soluționării obiecțiilor cuprinse în anexele la procesul-verbal de recepție la terminarea lucrărilor și a realizării recomandărilor comisiei de recepție. (dacă este cazul).

**10.6.5. Alte responsabilitati**

10.6.5.1. Dirigintele de șantier are obligația să organizeze un sistem de arhivare (digital și pe hârtie) pentru a urmări progresul lucrărilor. Toate documentele și comunicările legate de program vor fi arhivate, iar sistemul de arhivare va fi păstrat în conformitate cu cerințele instituțiilor finanțatoare și cu cerințele legislației din România. La terminarea acestor sarcini, dirigintele de șantier va transfera achizitorului toate materialele din arhivă. Achizitorul are obligația de a păstra și a pune la dispoziția oricăror organe de control ale Statului Român, timp de minim cinci ani de la finalizarea lucrării orice document emis de diriginte și achizitor.

10.6.5.2. Dirigintele de șantier va participa la toate întâlnirile organizate de constructorul lucrării pe șantier cu reprezentanți ai Inspectoratului de Stat în Construcții în vederea verificării execuției lucrărilor în conformitate cu proiectul tehnic avizat conform Legii nr. 10/1995 privind calitatea în construcții, cu modificările ulterioare.

**10.6.6. Completarea jurnalului de șantier**

10.6.6.1. Dirigintele de șantier are obligația de a deschide Jurnalul de Șantier al lucrării și de a înregistra zilnic toate informațiile relevante care ar putea, la un moment dat, să se dovedească foarte utile pentru rezolvarea problemelor de orice natură sau pentru rezolvarea reclamațiilor ce ar putea apărea cu privire la execuția lucrărilor. În Jurnalul de Șantier dirigintele de șantier va înregistra cu acuratețe următoarele date și informații:

* lucrările executate și locația exactă;
* echipamentele, materialele și forța de muncă utilizate;
* condițiile meteorologice;
* evenimente apărute;
* defecțiuni apărute la echipamente și utilaje;
* orice alți factori generali sau particulari care ar putea afecta desfășurarea execuției lucrărilor.

**10.7.** Dirigintele de șantier își va asuma răspunderea financiară în fața achizitorului, în următoarele circumstanțe:

* Lucrările sunt semnificativ întârziate și astfel de întârzieri ar putea fi evitate prin implicarea dirigintelui de șantier, sub orice formă;
* Calitatea lucrărilor este sub cerințele contractului și dirigintele de șantier ar fi putut să îmbunătățească prin acțiuni de preîntâmpinare sau în orice modalitate. Pe parcursul perioadei de Notificare a Defecțiunilor sunt constatate defecțiuni, deficiențe și neconformități față de cerințele contractului, iar acestea ar fi putut fi evitate prin directa implicare a dirigintelui de șantier.
* Se descoperă nereguli severe imputabile dirigintelui de șantier și astfel de nereguli conduc la prejudicii financiare achizitorului, prejudicii care s-ar putea manifesta prin refuzul Comisiei Europene de a rambursa cheltuielile sau revendicările Comisiei Europene pentru recuperarea cheltuielilor tardive, etc.
* Apariția accidentelor în teren datorate măsurilor de sănătate și siguranță necorespunzătoare luate de către executant, accidente care ar fi putut fi evitate prin acțiunea dirigintelui de șantier;
* Daunele financiare produse achizitorului din vina dirigintelui de șantier se acoperă de către dirigintele de șantier.

**10.8. Rapoartele care vor fi elaborate și transmise de dirigintele de șantier**

10.8.1. Dirigintele de șantier va întocmi raportul de început în termen de **1 lună** de la data de începere a contractului de servicii. Acest raport va cuprinde, pe lângă activitățile derulate, principalele constatări ale prestatorului privind situația existentă, problemele critice identificate și principalele măsuri care se impun pentru rezolvarea acestora, precum şi programul de activitate al prestatorului. Orice modificări ulterioare ale acestui program vor trebui supuse aprobării achizitorului.

10.8.2. Raportul de activitate lunar va fi înaintat în termen de **5 zile** de la confirmarea situațiilor de plată și va conține detalierea tuturor lucrărilor executate în luna raportată și descrierea acestora, din punct de vedere financiar și fizic. Se vor face referiri la asigurarea calității lucrărilor, monitorizarea poluării dacă este cazul, modul de implementare a Sistemului de Asigurare a Calității și modul în care constructorul își controlează propria activitate. De asemenea, raportul va avea un capitol distinct referitor la monitorizarea decontărilor.

10.8.3. **Dispozițiile de șantier**. Orice modificare adusă, din motive obiective, Proiectului Tehnic, Caietelor de sarcini sau listelor de lucrări va fi făcută numai de către Proiectant și va fi însușită dacă este cazul de verificatorul proiectului. Aceste modificări vor fi înaintate autorității contractante și constructorului sub forma de Dispoziție de șantier a Proiectantului. Dispoziția de șantier și listele de cantități aferente acesteia vor fi semnate de Proiectant, Diriginte de șantier și Constructor. În cadrul acesteia se va fundamenta necesitatea execuției respectivelor categorii de lucrări și se va identifica sursa de finanțare. Dirigintele de șantier are obligația de a urmări punerea în practică, de către Constructor, a Dispozițiilor de șantier emise de Proiectant. Toate dispozițiile de șantier emise de proiectant vor fi numerotate și îndosariate. În cazul în care Dispozițiile de șantier sunt emise ca urmare a nerespectării prevederilor din documentația tehnică de execuție, lucrările prevăzute în acestea se vor executa pe cheltuiala Constructorului.

10.8.4. Un raport de finalizare a lucrărilor, înaintea recepției la terminare lucrărilor. Acesta va include desenele conforme cu execuția ale Proiectantului. Raportul va prezenta și activitățile de întreținere/reparație necesare a fi asigurate de către beneficiar în perioada de garanție a lucrărilor, cu un program de desfășurare a acestora. În cadrul acestui raport vor fi rezumate toate activitățile derulate în cadrul activității de supervizare a lucrărilor.

10.8.5. **Raportul Final**

Raportul final va fi întocmit la terminarea lucrărilor și va cuprinde:

* detalii și explicații asupra serviciilor asigurate de către Dirigintele de șantier pe parcursul desfășurării contractului de servicii;
* detalii și explicații asupra desfășurării contractului de lucrări, cu un capitol special dedicat recepției la terminarea lucrării;
* Cartea Construcției, potrivit prevederilor Hotărârii de guvern nr.272/1994 referitoare la regulamentul de recepție a lucrărilor de construcție și a instalațiilor conexe.

10.8.6. **Raportul Special**

Rapoartele speciale vor fi emise în legătură cu orice aspect major referitor la implementarea contractului sau la cererea expresă a beneficiarului.

Toate rapoartele și documentele relevante ale proiectului, vor deveni proprietatea achizitorului.

Obligațiile mai sus menționate nu sunt limitative, dirigintele de șantier putând participa în calitate de reprezentant al investitorului/beneficiarului la realizarea construcțiilor, în limitele atribuțiilor stabilite prin reglementările în vigoare și ale contractului încheiat cu investitorul/beneficiarul.

**10.9.** Dirigintele de șantier răspunde în cazul neîndeplinirii obligațiilor menționate, precum și în cazul neasigurării din culpa lor a nivelului calitativ al lucrărilor prevăzut în contracte, proiecte, caiete de sarcini și în reglementările tehnice în vigoare.

**10.10.** Pentru evitarea unor situații în care decontările finale la o lucrare să nu depășească sumele alocate în buget, dirigintele de șantier nu va semna nici o situație de lucrări, reprezentând nota de comandă suplimentară, fără însușirea prealabilă a acesteia de către ordonatorul de credite.

**10.11.** Dirigintele de șantier va informa achizitorul în scris prin rapoarte lunare (așa cum se va stabilii la încheierea contractului) asupra stadiilor fizice și valorice realizate de constructor conform graficului de execuție aprobat.

**10.12.** Dirigintele de șantier va garanta că forța de muncă necesară îndeplinirii obiectului prezentului contract, îndeplinește condițiile necesare privind pregătirea profesională, va garanta că toți angajații săi au încheiate cărți de muncă, cu respectarea prevederilor legale în materie, precum și că toate materialele, instalațiile și echipamentele necesare îndeplinesc standardele calitative de rigoare.

**10.13. Codul de conduită**

(1) Dirigintele de șantier va acționa întotdeauna loial, imparțial și ca un consilier de încredere pentru achizitor conform regulilor și/sau codului de conduită al profesiei sale, precum și cu discreția necesară. Se va abține să facă afirmații publice în legătură cu serviciile prestate fără să aibă aprobarea prealabilă a achizitorului, precum și să participe în orice activități care sunt în conflict cu obligațiile sale contractuale. Nu va angaja achizitorul în niciun fel, fără a avea acordul prealabil scris al acestuia și va prezenta această obligație în mod clar terților, dacă va fi cazul.

(2) Când prestatorul sau oricare din subcontractanții săi, personalul, experții sau subordonații săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilități ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu achizitorul, ori pentru a favoriza sau defavoriza orice persoană în legătură cu prezentul contract sau cu orice alt contract încheiat cu acesta, achizitorul va decide încetarea prezentului contract, fără a aduce atingerea niciunui drept anterior dobândit de prestator.

(3) Plățile către prestator aferente contractului vor constitui singurul venit ori beneficiu ce poate deriva din acesta și atât prestatorul cât și personalul său salariat ori contractant, inclusiv conducerea sa și salariații din teritoriu, nu vor accepta niciun comision, discount, alocație, plată indirectă sau orice formă de retribuție în legătură cu sau pentru executarea obligațiilor din prezentul contract.

(4) Prestatorul nu va avea niciun drept, direct sau indirect, la vreo redevență, facilitate sau comision cu privire la orice bun sau procedeu brevetat sau protejat, utilizate în scopurile contractului fără aprobarea prealabilă în scris a achizitorului.

(5) Prestatorul și personalul său vor respecta secretul profesional, pe perioada prestării contractului, inclusiv pe perioada oricărei prelungiri precum și după încetarea acestuia. În acest sens, cu excepția cazului în care se obține acordul scris prealabil al achizitorului, prestatorul și personalul său, salariat ori contractat de acesta, incluzând conducerea și salariații din teritoriu, nu vor divulga niciodată oricărei alte persoane sau entități, nicio informație confidențială la recomandările primite în cursul sau ca rezultat al derulării prezentului contract. Totodată, prestatorul și personalul său nu vor utiliza în dauna achizitorului informațiile ce le-au fost furnizate sau rezultatul studiilor, testelor, cercetărilor desfășurate în cursul sau în scopul prestării prezentului contract.

(6) Prestatorul va furniza achizitorului, la cerere, documente justificative cu privire la condițiile în care se prestează prezentul contract. Achizitorul va efectua orice documentare sau cercetare la fața locului pe care o consideră necesară pentru strângerea de probe în cazul oricărei suspiciuni cu privire la existența unor cheltuieli comerciale neuzuale.

**10.14. Conflictul de interese**

(1) Prestatorul va lua toate măsurile necesare pentru a preveni ori stopa orice situație care ar putea compromite prestarea obiectivă și imparțială a prezentului contract. Conflictele de interese pot apărea în mod special ca rezultat al intereselor economice, afinităților politice ori de naționalitate, al legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării prezentului contract trebuie notificat în scris achizitorului, în termen de 3 zile de la apariția acestuia.

(2) Achizitorul are dreptul de a verifica dacă măsurile luate sunt corespunzătoare și dacă este necesar poate solicita măsuri suplimentare. Prestatorul se va asigura că personalul său, salariat sau contractat de el, inclusiv conducerea și salariații din teritoriu, nu se află într-o situație care ar putea genera un conflict de interese. Prestatorul va înlocui, în 5 zile și fără vreo compensație din partea achizitorului, orice membru al personalului său salariat ori contractat, inclusiv conducerea ori salariații din teritoriu, care se regăsește într-o astfel de situație.

(3) Prestatorul trebuie să evite orice contact care ar putea să-i compromită independența ori pe a personalului său, salariat sau contractat, inclusiv conducerea și salariații din teritoriu. În cazul în care executantul nu-și menține independența, achizitorul, fără afectarea dreptului acestuia de a obține repararea prejudiciului ce i-a fost cauzat ca urmare a situației de conflict de interese, va putea decide încetarea de plin drept și cu efect imediat a prezentului contract.

**10.15. Legislația Muncii și Programul de lucru**

(1) Prestatorul va respecta întreaga legislație a muncii care se aplică personalului, inclusiv legislația în vigoare privind angajarea, programul de lucru, sănătatea, securitatea muncii, asistență socială, emigrare și repatriere, și îi va asigura acestuia toate drepturile legale.

(2) Prestatorul va asigura niveluri de salarizare și condiții de muncă care nu vor fi inferioare celor stabilitate în cadrul ramurii de activitate în care se desfășoară lucrarea.

(3) Prestatorul îi va obliga pe angajații săi să se conformeze tuturor legilor în vigoare, inclusiv celor legate de securitatea muncii.

(4) Prestatorul este obligat să respecte prevederile din normele de SSM și SU în vigoare și să ia toate măsurile obligatorii în vederea evitării si înlaturarii oricărui pericol de accidentare.

(5) Prestatorul are obligatia de a respecta Legea nr.319/2006 privind securitatea și sănătatea în muncă și Legea nr.307/2006 privind apararea împotriva incendiilor.

**10.16.** Prestatorul are obligația de a asigura disponibilitatea informațiilor și documentelor referitoare la proiect cu ocazia misiunilor de control desfășurate de AM/OI sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.

***11. Obligațiile principale ale achizitorului***

11.1. Achizitorul se obligă să plătească prețul convenit în prezentul contract pentru serviciile prestate.

11.2. Achizitorul se obligă să pună la dispoziția prestatorului orice facilități și/sau informații pe care acesta le-a cerut în propunerea tehnică și pe care le consideră necesare îndeplinirii contractului și de a comunica prestatorului, numele persoanei responsabile cu urmărirea contractului (din partea achizitorului).

11.3 Achizitorul se obligă să recepționeze serviciile prestate în termenul convenit.

11.4. Achizitorul are obligația de a emite documente constatatoare care conțin informații referitoare la îndeplinirea sau, după caz, neîndeplinirea obligațiilor contractuale de către contractant/contractant asociat și, dacă este cazul, la eventualele prejudicii, în termen de 14 zile de la data finalizării prestării serviciilor care fac obiectul prezentului contract.

11.5. Obligații ale responsabililor achizitorului:

(1) În termen de **10 zile** de la data depunerii, responsabilul de contract va verifica înscrisurile din factura emisă și va răspunde de acceptarea/refuzarea la plată a facturilor, iar dacă este cazul, de transmiterea unei comunicări către contractant prin care să îi aducă la cunoștință motivul refuzului, precum și de îndeplinirea celorlalte atributii care îi revin conform procedurilor și reglementărilor interne ale societății, si o va preda, însotită de documentele justificative care confirmă prestarea serviciilor ce fac obiectul facturării (documente de receptie, alte documente convenite).

***12.* *Sancțiuni pentru neîndeplinirea culpabilă a obligațiilor***

12.1. (1) În cazul în care, din vina sa exclusivă, prestatorul nu reușește să își îndeplinească total sau parțial obligațiile asumate prin contract, prestatorul are obligația de a plăti, cu titlu de penalități, o sumă echivalentă cu o cotă procentuală din prețul serviciilor neefectuate din valoarea obligațiilor neîndeplinite la termenul/termenele intermediare obligatorii, respectiv la termenul stabilit ca dată limită de finalizare a serviciilor, prevăzute în programul de execuție al contractului de 0,15%, pentru fiecare zi de întârziere.

12.2. În cazul în care achizitorul nu onorează facturile în termen de 30 de zile de la expirarea perioadei convenite, acesta are obligația de a plăti, ca penalități, o suma echivalentă cu o cotă procentuală din plata neefectuată de 0,15% pentru fiecare zi de întârziere.

12.3. Penalitățile datorate curg de drept de la data scadenței obligațiilor asumate conform prezentului contract, până la îndeplinirea obligațiilor.

12.4. Pentru prejudiciul provocat prin neexecutarea sau executarea necorespunzătoare a obligațiilor asumate, care depășește valoarea maximă a penalităților percepute, în completare, părțile datorează daune - interese în condițiile dreptului comun.

***Clauze specifice***

***13. Garanția de bună execuție a contractului***

13.1. (1) Prestatorul are obligația de a constitui garanția de bună execuție a contractului în cuantum **10%**, din valoarea fără TVA a contractului.

(2) Garanția de bună execuție a contractului se constituie de către prestator în scopul asigurării autorității contractante de îndeplinirea cantitativă, calitativă și în perioada convenită a Contractului.

(4) Garanția de bună execuție se va constitui obligatoriu în termen de 5 zile lucrătoare de la semnarea și înregistrarea contractului la sediul autorității contractante.

13.2. Garanția de bună execuție a contractului se va constitui astfel:

a) fie printr-un instrument de garantare emis în condițiile legii de o societate bancară sau de o societate de asigurări;

b) fie prin rețineri din sumele datorate aferente facturilor introduse și acceptate la plată. În acest caz contractantul are obligația de a de a deschide la **unitatea Trezoreriei Statului** din cadrul organului fiscal competent în administrarea acestuia un cont de disponibil distinct la dispoziția autorității contractante. Suma inițială care se depune de către prestator în contul astfel deschis va fi de **1%** din prețul contractului. Pe parcursul îndeplinirii contractului, achizitorul urmează să alimenteze acest cont de disponibil prin rețineri succesive din sumele datorate și cuvenite contractantului până la concurența sumei stabilite drept garanție de bună execuție în documentația de atribuire. Achizitorul va înștiința contractantul despre vărsământul efectuat, precum și despre destinația lui. Din contul de disponibil deschis la Trezoreria Statului pe numele contractantului pot fi dispuse plăti atât de către contractant, cu avizul scris al autorității contractante care se prezintă unității Trezoreriei Statului, cât și de unitatea Trezoreriei Statului la solicitarea scrisă a autorității contractante în favoarea căreia este constituită garanția de bună execuție. Contul astfel deschis este purtător de dobândă în favoarea contractantului.

13.3. (1) Achizitorul are dreptul de a emite pretenții asupra garanției de bună execuție, oricând pe parcursul îndeplinirii contractului, în limita prejudiciului creat, în cazul în care prestatorul nu își îndeplinește obligațiile asumate prin contract. Anterior emiterii unei pretenții asupra garanției de bună execuție, achizitorul are obligația de a notifica pretenția prestatorului, precizând obligațiile care nu au fost respectate.

(2) În situația executării garanției de bună execuție, parțial sau total, contractantul are obligația de a reîntregii garanția în cauză raportat la restul rămas de executat.

13.4. Achizitorul are obligația de a elibera/restitui garanția de bună execuție în termen de 14 zile de la îndeplinirea obligațiilor asumate prin contract dacă nu a ridicat până la acea dată pretenții asupra ei.

***14. Recepție și verificări***

14.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică și din caietul de sarcini.

14.2. Verificările vor fi efectuate de către achizitor prin reprezentanții săi împuterniciți, în conformitate cu prevederile din prezentul contract coroborate cu cerințele din caietul de sarcini. Achizitorul are obligația de a notifica prestatorului identitatea reprezentanților săi împuterniciți pentru efectuarea verificărilor.

***15. Începere, finalizare, întârzieri, sistare***

15.1. (1) Prestatorul are obligația de a începe prestarea serviciilor în timpul cel mai scurt posibil de la primirea ordinului de începere a contractului.

(2) În cazul în care prestatorul suferă întârzieri și/sau suportă costuri suplimentare, datorate în exclusivitate achizitorului, părțile vor stabili de comun acord:

1. prelungirea perioadei de prestare a serviciului; și
2. totalul cheltuielilor aferente, dacă este cazul, care se vor adăuga la prețul contractului.

15.2. (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părți, termen care se calculează de la data începerii prestării serviciilor.

(2) În cazul în care:

i) orice motive de întârziere, ce nu se datorează prestatorului, sau

ii) alte circumstanțe neobișnuite susceptibile de a surveni, altfel decât prin încălcarea contractului de către prestator, îndreptățesc prestatorul de a solicita prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare și vor semna un act adițional.

15.3. Dacă pe parcursul îndeplinirii contractului prestatorul estimează că nu respectă graficul de prestare, acesta are obligația de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părților, prin act adițional, cu plata de penalități, dacă se impune.

15.4. În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalități prestatorului.

***16. Ajustarea prețului contractului***

16.1. Pentru serviciile contractate ce urmează a fi prestate, prețul este cel declarat în oferta financiară, care face parte integrantă din contract.

16.2. Prețul este ferm în lei și nemodificabil pe toată perioada de derulare a contractului.

***17. Subcontractanți***

**I.** 17.1. Prestatorul are obligația de a încheia contracte cu subcontractanții nominalizați în cadrul procedurii de atribuire a contractului, în aceleași condiții în care el a semnat contractul cu achizitorul.

17.2. (1) Prestatorul are obligația de a prezenta toate contractele încheiate cu subcontractanții nominalizați în ofertă. Contractele prezentate trebuie să fie în concordanță cu oferta depusă.

(2) Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.

17.3. (1) Prestatorul este pe deplin răspunzător față de achizitor de modul în care îndeplinește contractul.

(2) Subcontractantul este pe deplin răspunzător față de executant de modul în care își îndeplinește partea sa din contract.

(3) Prestatorul are dreptul de a pretinde daune-interese subcontractanților desemnați, dacă aceștia nu își îndeplinesc partea lor din contract.

17.4. (1) Prestatorul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului de achiziție publică, în condițiile art. 221 din Legea nr.98/2016.

(2) În situația prevăzută la alin. (1), contractantul va transmite autorității contractante informațiile cu privire la noii subcontractanți și va obține acordul autorității contractante privind eventualii noi subcontractanți implicați ulterior în executarea contractului.

(3) Atunci când înlocuirea sau introducerea unor noi subcontractanți are loc după atribuirea contractului, aceștia transmit certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părții lor de implicare în contractul care urmează să fie îndeplinit.

17.5. (1) Înlocuirea/implicarea subcontractanților de către contractant în perioada de implementare a contractului poate interveni în următoarele situații:

a) înlocuirea subcontractanților nominalizați în ofertă și ale căror activități au fost indicate în ofertă ca fiind realizate de subcontractanți,

b) declararea unor noi subcontractanți ulterior semnării contractului de achiziție publică în condițiile în care serviciile ce urmează a fi subcontractate au fost prevăzute în ofertă fără a se indica inițial opțiunea subcontractării acestora,

c) renunțarea/retragerea subcontractanților din contractul de achiziție publică.

(2) În cazul în care contractantul înlocuiește/implică subcontractanții în perioada de implementare a contractului, achizitorul are obligația de a solicita prezentarea contractelor încheiate între contractant și subcontractanții declarați ulterior, care să conțină obligatoriu, cel puțin următoarele elemente:

1. activitățile ce urmează a fi subcontractate;
2. numele, datele de contact, reprezentanții legali ai noilor subcontractanți;
3. valoarea aferentă prestațiilor noilor subcontractanți.

(3) Noii subcontractanți au obligația de a prezenta o declarație pe propria răspundere prin care își asumă respectarea prevederilor caietului de sarcini și a propunerii tehnice depuse de către contractant la ofertă, aferentă activității supuse subcontractării.

(4) Contractele și declarațiile vor fi prezentate cu cel puțin 15 zile înainte de momentul începerii prestării serviciilor de către noii subcontractanți.

(5) Noii subcontractanți au obligația de a transmite certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părților de implicare în contractul de achiziție publică.

(6) Înlocuirea/implicarea subcontractanților de către contractant în perioada de implementare a contractului se realizează cu acordul autorității contractante.

17.6 (1) În situația prevăzută la art. 17.5 alin. (1) lit. a), valoarea aferentă activităților subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea prețurilor existente în contract.

(2) În situația prevăzută la art. 17.5 alin. (1) lit. a), obiectul noului contract de subcontractare nu trebuie să modifice obiectul contractului de subcontractare anterior.

(3) Obiectul și valoarea noului contract de subcontractare nu vor conține serviciile prestate de către subcontractantul inițial și nici valoarea aferentă acestora.

17.7. În situația prevăzută la art. 17.5 alin. (1), lit. b), contractantul are dreptul de a implica noi subcontractanți pe durata executării contractului, cu condiția ca nominalizarea acestora să nu reprezinte o modificare substanțială a contractului de achiziție publică în condițiile art. 221 din Lege.

17.8. Situația prevăzută la art. 17.5 alin. (1), lit. b) nu reprezintă o modificare substanțială așa cum este aceasta definită la art. 221 din Lege, dacă se îndeplinesc următoarele condiții cumulative:

1. introducerea unui nou subcontractant nu are impact asupra îndeplinirii criteriilor de calificare/selecție sau în privința aplicării criteriului de atribuire raportat la momentul evaluării ofertelor;
2. introducerea unui nou subcontractant nu modifică prețul contractului dintre achizitor și contractant;
3. introducerea unui nou subcontractant este strict necesară pentru îndeplinirea contractului de achiziție publică;
4. prin introducerea unui nou subcontractant nu este schimbat caracterul general al obiectului contractului de achiziție publică, fapt ce presupune că scopul contractului, precum și indicatorii principali ce caracterizează rezultatul respectivului contract rămân nemodificați.

17.9. În situația prevăzută la art. 17.5 alin. (1), lit. c), în cazul în care un contract de subcontractare este denunțat unilateral/reziliat de către una din părți, contractantul are obligația de a prelua partea/părțile din contract aferente activității subcontractate sau de a înlocui acest subcontractant cu un nou subcontractant în condițiile art. 17.5 alin.(1), lit. a).

17.10. (1) Achizitorul poate efectua plăți corespunzătoare părții/părților din contract îndeplinite de către subcontractanții propuși în ofertă, dacă aceștia solicită, pentru servicii prestate contractantului potrivit contractului dintre contractant și subcontractant în conformitate cu dispozițiile legale aplicabile, atunci când natura contractului permite acest lucru și dacă subcontractanții propuși și-au exprimat opțiunea în acest sens.

(2) În sensul alin. (1), subcontractorii își vor exprima la momentul încheierii contractului de achiziție publică sau la momentul introducerii acestora în contractul de achiziție publică, după caz, opțiunea de a fi plătiți direct de către achizitor. Achizitorul efectuează plățile directe către subcontractanții agreați doar atunci când prestația acestora este confirmată prin documente agreate de toate cele 3 părți, respectiv autoritate contractantă, contractant și subcontractant sau de achizitor și subcontractant atunci când, în mod nejustificat, contractantul blochează confirmarea executării obligațiilor asumate de subcontractant.

(3) Atunci când un subcontractant își exprimă opțiunea de a fi plătit direct, achizitorul are obligația de a stabili în cadrul contractului de achiziție publică clauze contractuale obligatorii ce prevăd transferul de drept al obligațiilor de plată către subcontractant/subcontractanți pentru partea/părțile din contract aferentă/aferente acestuia/acestora, în momentul în care a fost confirmată îndeplinirea obligațiilor asumate prin contractul de subcontractare, în conformitate cu prevederile alin. (2).

17.11. În situația în care pe parcursul derulării contractului, contractantul va subcontracta unor operatori economici nedeclarați ca subcontractanți în ofertă, subcontractarea va fi considerată o încălcare a prezentului contract, iar contractul se reziliază de plin drept, fără notificare prealabilă și se vor aplica penalități de 50% din valoarea serviciilor contractate.

***18. Cesiunea de creanțe***

18.1 Prestatorul poate cesiona creanța în favoarea subcontractantului/subcontractanților legată de partea/părțile din contract care sunt îndeplinite de către aceștia.

18.2. În vederea determinării valorii creanței, ofertantul are obligația de a cuprinde în oferta sa denumirea subcontractanților și datele de contact ale acestora, partea/părțile din contract care urmează a fi îndeplinite de către aceștia, valoarea la care se ridică partea/părțile respective, precum și acordul subcontractanților cu privire la aceste aspecte.

**18.3.** Obligațiile născute din contract rămân în sarcina părților contractante, astfel cum au fost stipulate și asumate inițial.

***19. Modificarea contractului***

Nu este cazul.

***20****.* ***Încetarea și*** ***rezilierea contractului***

20.1. - Prezentul Contract va înceta de drept:

* la data prevăzută în Contract;
* la data intervenției unui act de autoritate;
* la data stabilita de părți prin acordul de voință;
* la apariția unor circumstanțe care nu au putut fi prevăzute la data încheierii acestuia și care conduc la modificarea clauzelor contractuale în asemenea măsură încât îndeplinirea Contractului ar fi contrară achizitorului și interesului public; acest fapt va fi notificat prestatorului în termen de 10 zile de la momentul apariției unor astfel de circumstanțe sau de la momentul în care achizitorul a avut cunoștință despre apariția unor astfel de circumstanțe.

20.2. (1) Fără a aduce atingere dispozițiilor dreptului comun privind încetarea contractelor sau dreptului autorității contractante de a solicita constatarea nulității absolute a contractului de achiziție publică, în conformitate cu dispozițiile dreptului comun, achizitorul are dreptul de a denunța unilateral un contract de achiziție publică în perioada de valabilitate a acestuia în una dintre următoarele situații:

a) contractantul se afla, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea nr.98/2016 privind achizițiile publice;

b) contractul nu ar fi trebuit să fie atribuit contractantului respectiv, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

(2) Achizitorul introduce dreptul de denunțare unilaterală prevăzut la alin. (1) în condițiile contractuale cuprinse în documentația de atribuire.

20.3. Nerespectarea obligațiilor asumate prin prezentul contract de către una dintre părți dă dreptul părții lezate de a cere rezilierea contractului de lucrări și de a pretinde plata de daune-interese.

20.4. Achizitorul își rezervă dreptul de a denunța unilateral contractul de servicii, după 10 zile de la data la care a notificat prestatorului, în scris, această decizie.

20.5. Achizitorul își rezervă dreptul de a denunța contractul, printr-o notificare scrisă adresată prestatorului, fără nici o compensație, dacă acesta din urmă intră în faliment, cu condiția ca această denunțare să nu prejudicieze sau să afecteze dreptul la acțiune sau despăgubire pentru prestator. In acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

20.6. Achizitorul poate rezilia contractul, în cazul în care prestatorul face obiectul unei proceduri de insolvență, dizolvare, administrare judiciară sau sub controlul altei autorități, în condițiile legilor speciale.

20.7. Achizitorul poate rezilia contractul cu efecte depline (de jure) după acordarea unui preaviz de **10 zile** Prestatorului, fără necesitatea unei alte formalități și fără intervenția vreunei autorități sau instanțe de judecată, în oricare dintre situațiile următoare, dar nelimitându-se la acestea:

a) prestatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;

b) prestatorul se află în culpă profesională gravă ce poate fi dovedită prin orice mijloc de probă pe care achizitorul îl poate justifica;

c) împotriva prestatorului a fost pronunțată o hotărâre având autoritate de lucru judecat cu privire la fraudă, corupție, implicarea într-o organizație criminală sau orice altă activitate ilegală în dauna intereselor financiare ale autorității contractante;

d) în cadrul unei alte proceduri de achiziție sau procedură de acordare a unei finanțări din bugetul CE, contractantul a fost declarat culpabil de încălcarea gravă a contractului ca rezultat al neexecutării obligațiilor sale contractuale;

e) are loc orice modificare organizațională care implică o schimbare cu privire la personalitatea juridică, natura sau controlul prestatorului, cu excepția situației în care asemenea modificări sunt înregistrate într-un act adițional la prezentul contract;

f) apariția oricărei alte incapacități legale care să împiedice executarea contractului;

g) prestatorul nu furnizează garanțiile sau asigurările solicitate, sau persoana care furnizează garanția sau asigurarea nu este în măsură să își îndeplinească angajamentele.

h) prestatorul dă sau se oferă să dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru:

- a acționa sau a înceta să acționeze în legătură cu contractul, sau

- a favoriza sau nu, a defavoriza sau un, oricare persoană care are legătură cu contractul,

- sau dacă oricare din membrii personalului Prestatorului, agenți sau subcontractanți dau sau se oferă să dea (direct sau indirect), unei persoane, stimulente sau recompense, în modul descris în acest paragraf.

20.8. În orice situație în care achizitorul este îndreptățit la despăgubiri, poate reține aceste despăgubiri din orice sume datorate prestatorului sau poate executa garanția de bună execuție.

20.9. Achizitorul va fi îndreptățit să rezilieze unilateral contractul printr-o notificare de reziliere adresată Prestatorului cu 10 zile, înainte de data propusă pentru reziliere, în condițiile în care se dovedește că prestatorul s-a angajat în activități de corupție, fraudă, în practici ilicite, coercitive sau obstrucționiste, în execuția contractului.

20.10. Rezilierea contractului din inițiativa prestatorului

(1) În urma unui preaviz de **10 zile** acordat achizitorului, prestatorul poate rezilia prezentul contract dacă achizitorul nu își îndeplinește obligația de plată a sumelor datorate acestuia în baza oricărei certificări din partea achizitorului, după expirarea termenului limită prevăzut în prezentul contract.

(2) Rezilierea nu va afecta niciun alt drept al achizitorului sau al prestatorului dobândit în temeiul prezentului contract. Cu excepția notificării transmise în condițiile prezentului articol, rezilierea contractului pentru cauzele detaliate la alin. 1, va opera de plin drept, fără intervenția instanțe.

***21. Forța majoră***

21.1. Forța majoră este constatată de o autoritate competentă.

21.2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

21.3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

21.4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

21.5. Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.

21.6. Dacă forța majoră acționează sau se estimează că va acționa o perioada mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretinde celeilalte daune-interese.

***22. Soluționarea litigiilor***

22.1. Achizitorul și prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

22.2. Dacă, după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergență contractuală, se vor adresa instanțelor judecătorești competente.

***23. Caracterul public al contractului***

(1) Dosarul achiziției publice are caracter de document public.

(2) Accesul la aceste informații poate fi restricționat în cazul în care acestea sunt clasificate prin acordul părților sau protejate de un drept de proprietate intelectuală, potrivit legii.

(3) În cazul în care s-a precizat confidențialitatea anumitor clauze, o parte contractantă nu are dreptul de a face cunoscută respectiva prevedere fără acordul scris al celeilalte pârți, cu două excepții:

* informația era cunoscută părții contractante înainte ca ea sa fi fost primită de la cealaltă parte contractantă;
* partea contractantă a fost obligată în mod legal să dezvăluie informația.

***24. Limbă care guvernează contractul***

Limbă care guvernează contractul este limba română.

***25. Comunicări***

22.1. (1) Orice comunicare între părți, referitoare la îndeplinirea prezentului contract, trebuie să fie transmisă în scris la sediile părților contractante indicate în art. 1 al prezentului contract.

(2) Orice document scris trebuie înregistrat atât în momentul transmiterii cât și în momentul primirii de către fiecare parte contractantă.

22.2. Comunicările între părți se pot face și prin fax sau e-mail cu condiția confirmării în scris a primirii comunicării.

***26. Legea aplicabilă contractului***

Contractul va fi interpretat conform legilor din România.

Părțile au înțeles să încheie prezentul contract în trei exemplare, din care două achizitorului și unul prestatorului.

|  |  |
| --- | --- |
| **ACHIZITOR,**  **MUNICIPIUL SLATINA** | **PRESTATOR (Lider Asociere),**  **S.C. ……………………S.R.L.** |
|  |  |